《东望赤城山送人》
明代·胡翰

东望赤城山，远在沧海头。
雨雪方霏霏，行人不可留。
衣裳好结束，文采珊瑚钩。
早传一札书，为报东诸侯。
书报东诸侯，藿食怀远忧。
郑虔所临郡，山多少田畴。
居民煮海水，海尽民始瘳。
丹丘有羽人，岁晏长悠悠。

作者简介：胡翰，字仲申（一三o七至一三八一），一字仲子，浙江金华人。官衢州府教授。洪武乙酉纂修元史书成，赐白金文绮，辞归卜居长山之阳，学者称曰长山先生。工书，王世贞国朝名贤遗墨，有其书迹。卒年七十五。《宾州续稿》、《金华先民传》.